**NOTĂ INFORMATIVĂ**

**la proiectul legii cu privire la frontiera de stat**

**a Republicii Moldova**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul legii cu privire la frontiera de stat a Republicii Moldova este inițiat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| Prezentul proiect de act normativ reflectă expunerea Legii cu privire la frontiera de stat a Republicii Moldova nr. 215/2011 (în continuare – Legea nr. 215/2011) în redacție nouă, reieșind din faptul că, volumul modificărilor pentru care se pledează prin operarea modificărilor aferent Legii menționate, conform normelor de tehnică-legislativă, în temeiul art. 62 alin. (2) din Legea nr. 100/2017 cu privire la actele normative, impun înlocuirea actualei Legi cu privire la frontiera de stat cu un act normativ nou.  Drept temei pentru elaborarea proiectului legii constituie realizarea acțiunilor prevăzute în documentele de politici aprobate la nivel național, după cum urmează:  **1)** Programul național de dezvoltare pentru anii 2023-2025, aprobat prin Hotărârea Guvernului nr. 89/2023 – obiectivul specific 9.3. ,,Sporirea securității în funcționarea infrastructurilor și sistemelor critice. Managementul frontierei”;  **2)** Planul de acțiuni al Guvernului pentru anul 2023, aprobat prin Hotărârea Guvernului nr. 90/2023 – acțiunea 6.21 ,,Revizuirea cadrului normativ şi elaborarea proiectului de lege cu privire la frontiera de stat”;  **3)** Programul de management integrat al frontierei de stat pentru anii 2022-2025, aprobat prin Hotărârea Guvernului nr. 792/2022, acțiunea 5.2. ,,Modificarea Legii nr. 215/2011 cu privire la frontiera de stat a Republicii Moldova, în vederea înlăturării deficienţelor şi problemelor constatate în procesul de implementare”;  **4)** Planul de activitate al Ministerului Afacerilor Interne pentru anul 2023, acțiunea 32 ,,Revizuirea cadrului normativ și elaborarea proiectului de lege cu privire la frontiera de stat”.  În context, raționamentul elaborării și promovării unei noi Legi cu privire la frontiera de stat, derivă din următoarele condiții:  **1)** recunoașterea de către Consiliul European a perspectivei europene a Republicii Moldova, prin acordarea statutului de țară candidată pentru aderare la UE – fapt ce presupune o reconceptualizare și o evaluare complexă privind gradul de compatibilitate a actelor normative naționale cu normele comunitare în domeniul managementului integrat al frontierei de stat;  **2)** perspectiva aderării României la spațiul Schengen – fapt ce denotă eventuale modificări a procedurilor de control la traversarea frontierei de stat, în contextul poziționării în vecinătate nemijlocită cu un stat membru al spațiului Schengen;  **3)** criza regională, determinată de războiul din Ucraina, care poate genera efecte diverse tot mai imprevizibile, fapt ce impune extinderea centurii de siguranţă a Uniunii Europene. În acest sens, evoluţia războiului a devenit un factor important la care trebuie racordate soluţiile şi deciziile cu referire la controlul frontierei de stat, iar instrumentele şi mecanismele aplicate în perioada de până la război necesită a fi revizuite, în vederea corespunderii acestora noilor riscuri şi ameninţări, inclusiv pentru perioada post-criză. Adoptarea unei noi Legi cu privire la frontiera de stat, fiind o soluție optimă în acest sens;  **4)** necesitatea asigurării statutului de garant de securitate în regiune de către Republica Moldova, luând în considerație: poziționarea la frontierele externe ale UE, eventuala vecinătate cu un stat membru al spațiul Schengen, precum și războiul din statul limitrof. În acest sens, se impune dezvoltarea şi aplicarea graduală a instrumentelor de supraveghere a frontierei de stat, prin reglementarea corespunzătoare a componentelor acestuia, într-un act normativ revizuit de concept în toată complexitatea sa;  **5)** fortificarea capacităților de gestionare a fluxurilor migraționiste – necesitate constatată pe perioada anului 2022, odată cu declanșarea războiului din Ucraina, care a demonstrat că, domeniul dat este insuficient reglementat/are lipsuri de ordin normativ, și prin urmare, nu este adaptat pentru a face față provocărilor actualei crize regionale. Prin urmare, constatăm, ca fiind imperativă elaborarea reglementărilor în acest sens;  **6)** necesitateareconceptualizării regimului zonei de frontieră – revizuire a regulilor deautorizare a accesului în zona de frontieră, desfăşurarea activităţilor economice şi de altă natură în zona de frontieră şi în apele de frontieră, utilizarea aeronavelor fără pilot la bord, cu includerea acestora în componenta supravegherii frontierei de stat, etc. ;  **7)** implementarea mecanismelor de asigurarea și monitorizare a respectăriidrepturilor fundamentale la frontiera de stat – fapt ce va asigura alinierea cadrului normativ național la Strategia FRONTEX privind drepturile fundamentale, precum și la recomandările Agenției pentru Drepturi Fundamentale a UE (FRA), la compartimentul ,,frontiere”;  **8)** experiența parcursă în anul 2022, care a demonstrat că, actualele prevederi normative sunt insuficiente pentru o gestionare eficientă a provocărilor generate de criza regională, fapt pentru care, s-a recurs la elaborarea normelor derogatorii prin intermediul Dispozițiilor Comisiei pentru Situații Excepționale.  În urma celor expuse supra, finalitățile urmărite de proiectul legii cu privire la frontiera de stat a Republicii Moldova sunt:  **1)** îmbunătățirea reglementărilor și eliminarea deficiențelor identificate în conținutul Legii nr. 215/2011 cu privire la frontiera de stat a R.M.;  **2)** adaptarea Legii la reglementările U.E, în mod deosebit la:  2.1.) Regulamentul cu privire la Codul Uniunii privind regimul de trecere a frontierelor de către persoane (în continuare - Codul frontierelor Schengen) (începând cu modificările Codului din anul 2016);  La caz, este de menționat că Legea nr. 215/2011, la data emiterii, a fost racordată la prevederile Codului Frontierelor Schengen, însă reieșind din faptul că, începând cu anul 2016 acesta a suferit modificări, acestea, în mod indispensabil urmează să se regăsească în conținutul cadrului normativ regulatoriu.  2.3.) Strategia FRONTEX privind drepturile fundamentale la frontieră;  2.4.) Convenția privind statutul refugiaților, încheiată la Geneva la 28.07.1951;  2.5.) Convenția cu privire la drepturile copilului, adoptată de Adunarea Generală a Națiunilor Unite la 20.11.1989;  2.6) Recomandările Agenției pentru Drepturi Fundamentale a UE (FRA), la compartimentul ,,frontiere”;  2.7) Recomandările Comisiei Europene de instituire a ,,Manualului practic pentru polițiștii de frontieră” comun, destinat utilizării de către autoritățile competente ale statelor membre atunci când efectuează controlul la frontieră asupra persoanelor și de înlocuire a Recomandărilor C(2019) 7131(din 28.10.2022);  2.8) Recomandările Comisiei Europene privind Orientări operaționale pentru gestionarea frontierelor externe în vederea facilitării trecerii frontierelor dintre Ucraina și UE (2022);  **3)** dezvoltarea conceptului de management integrat al frontierei de stat;  **4)** implementarea în conținutul Legii a bunelor practici ale statelor U.E, în mod deosebit a statelor baltice. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Alinierea proiectului legii cu privire la frontiera de stat a Republicii Moldova cu legislația Uniunii Europene derivă din Raportul Analitic al Comisiei Europene din 01.02.2023 aferent cererii de aderare a Republicii Moldova la Uniunea Europeană (Urmare Acordului de Asociere care, în consecință, a determinat acordarea statutului de țară candidat pentru aderare la UE).  Astfel, Capitolul 24 ,,Justiție, libertate și Securitate” din Raportul menționat, la compartimentul: ,,Schengen și frontierele externe. Cadrul instituțional și alinierea legislativă”,, prevede expres că, legislația privind controlul la frontiere este parțial aliniată la politica UE  Proiectul legii transpune:   1. parțial Regulamentul (UE) 2016/399 al Parlamentului European și al Consiliului din 9 martie 2016 cu privire la Codul Uniunii privind regimul de trecere a frontierelor de către persoane (Codul Frontierelor Schengen), publicat în Jurnalul Oficial al Uniunii Europene L 77 din 23 martie 2016, așa cum a fost modificat ultima dată prin Regulamentul (UE) 2019/817 din 20 mai 2019; 2. transpune art. 12 (1) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), publicat în Jurnalul Oficial al Uniunii Europene L 119 din 4 mai 2016; 3. transpune art. 3 (1) (2), art. 4 (1), art. 6 (1) din Directiva 2004/82/CE a Consiliului din 29 aprilie 2004 privind obligaţia operatorilor de transport de a comunica datele privind pasagerii, publicată în Jurnalul Oficial al Uniunii Europene L 261 din 6 august 2004.   Totodată, proiectul legii urmează a fi supus expertizei de compatibilitate în conformitate cu procedura stabilită în Legea nr.100/2017 cu privire la actele normative și Regulamentul privind armonizarea legislației Republicii Moldova cu legislația Uniunii Europene, aprobat prin Hotărârea Guvernului nr. 1171/2018. |
| **4. Principalele prevederi ale proiectului și evidențierea elementelor noi** |
| **Principalele prevederi ale proiectul actului sunt:**  ***1. Îmbunătățirea reglementărilor actuale prin:***  **1)** Introducerea noțiunilor noi: agrement în zona de frontieră, autorizație de activitate în zona de frontieră, management integrat al frontierei de stat, incident de frontieră.  **2)** Revizuirea prevederilor din conținutul Legii, prin operarea îmbunătățirilor acestora, prin prisma deficiențelor, echivocurilor și ambiguităților identificate generate de către acestea, în vederea eficientizării activității, atât a polițiștilor de frontieră, cât și pentru asigurarea principiului accesibilității și predictibilității normelor juridice pentru cetățeni, a următoarelor reglementări:  a) obiectul și scopul Legii;  b) noțiunea sistemului de control al frontierei, inclusiv prin introducerea aspectelor privind: corelarea conceptului de management integrat al frontierei de stat cu sistemul de control al frontierei, precum și digitalizarea serviciilor de eliberare a permiselor/autorizațiilor/avizelor în format electronic;  c) refuzul intrării străinilor care nu întrunesc condițiile de intrare – în lumina implementării pct. 8 din Recomandările Comisiei Europene de instituire a ,,Manualului practic pentru polițiștii de frontieră”;  d) identificarea persoanelor și transporturilor la trecerea frontierei;  e) controlul persoanelor fără documente și tranzitul persoanelor;  f) refuzul intrării sau ieșirii în/din Republica Moldova;  g) obligațiile operatorilor de transport;  h) corelarea acțiunilor ce urmează a fi întreprinse la frontiera de stat de către Ministerul Afacerilor Interne cu Forțele Armate, în contextul asigurării pazei frontierei de stat – în vederea evitării vidului legislativ identificat de către autoritățile vizate, precum și al transpunerii prevederilor art. 57 alin. (2) din Constituția Republicii Moldova;  **3)** Simplificarea accesului în zona de frontieră în raport cu regularizarea normelor ce se referă la fâșia de protecție.  Astfel, aferent fâșiei de protecție sunt operate următoarele modificări:  a) interzicerea instalării și exploatării mijloacelor tehnice și construcțiilor neprevăzute pentru asigurarea sistemului de control al frontierei, cu excepția instalațiilor pentru aprovizionare cu apă;  b) regularizarea condițiilor de acces în fâșia de protecție - în baza permisului eliberat de Poliția de Frontieră, precum și a informării prealabile (telefonice, verbale sau electronice) a subdiviziunii Poliției de Frontieră.  La caz, sunt exonerați de la respectarea îndeplinirii condiției privind deținerea permisului angajații autorităților publice centrale şi locale, care desfășoară activități de serviciu în fâșia de protecție a frontierei de stat, iar pentru persoanele care călătoresc pe drumurile publice – a condiției privind obținerea permisului și informarea prealabilă.  **4)** Reconceptualizarea zonei de frontieră:  a) eliberarea permiselor/autorizațiilor/avizelor – în format electronic;  b) integrarea aeronavelor fără pilot la bord în componenta supravegherii frontierei de stat;  c) simplificarea și facilitarea condițiilor de acces în zona de frontieră – de la autorizarea accesului în zona de frontieră, persoanelor în baza permisului eliberat de Poliția de Frontieră, însoțit de un act de identitate – la accesul în zona de frontieră a tuturor persoanelor, cu posibilitatea identificării, la necesitate a persoanelor, de către Poliția de Frontieră, în baza actelor de identitate sau a oricărui document în baza căruia poate fi stabilită identitatea acestora.  Suplimentar, aceasta constituie o măsură aplicată în vederea susținerii și promovării turismului local, reieșind din faptul că în zona de frontieră sunt localizate numeroase rezervații naturale și locuri pitorești, astfel încât, acestea vor putea fi cu ușurință vizitate. Concomitent, modificările operate reprezintă deschiderea instituțională la politicile publice promovate în turism și care sunt focusate pe dezvoltarea turismului intern și receptor, sporirea imaginii turistice a țării, susținerea întreprinderilor mici și mijlocii pentru diversificarea economică locală.  d) posibilitatea Poliției de frontieră de a verifica mijloacele de transport şi actele de înmatriculare a acestora, persoanele şi actele lor de identitate, bunurile transportate şi documentele însoţitoare – cu excluderea localităților din apropierea acestora;  e) reglementarea modalității de efectuare a operațiunilor aeriene cu aeronave fără pilot la bord în zona de frontieră.  **5)** Desfășurarea activităților economice și de altă natură la frontiera de stat:  a) reglementarea normativă a prezentării avizelor autorităților competente;  b) interzicerea descărcării. aprovizionării, manipulării și depozitării mărfurilor cu excepția porturilor, pe malurile apelor de frontieră.  ***2. Adaptarea Legii la reglementările U.E:***  **1)** Reglementarea unui concept nou – introducerea Capitolului intitulat ,,Drepturi fundamentale la frontieră”.  În mod obişnuit, statele investesc în sisteme de gestionare a frontierelor concepute să atingă două obiective importante: să faciliteze mobilitatea migranţilor legali şi să împiedice mobilitatea celor care călătoresc neautorizat sau în mod criminal. În acest sens, în calitate de autoritate competentă, Poliția de Frontieră consideră ca fiind imperios de a lua măsuri pentru a controla frontierele asigurând, în acelaşi timp, respectarea deplină a drepturilor omului.  Drept temei pentru reglementare conceptului menționat servește:   1. art. 4 din Codul Frontierelor Schengen, care specifică că, statele membre respectă pe deplin dreptul relevant al Uniunii, inclusiv Carta drepturilor fundamentale a Uniunii Europene, dreptul internațional relevant, inclusiv Convenția privind statutul refugiaților încheiată la Geneva la obligațiile legate de accesul la protecție internațională, în special principiul nereturnării și drepturile fundamentale; 2. art. 80 din Regulamentul FRONTEX, care face referință la protecția drepturilor fundamentale, prin prisma adoptării unei strategii privind drepturile fundamentale, inclusiv a unui mecanism eficace de monitorizare a respectării drepturilor fundamentale.   Suplimentar, raționamentul operării unui nou concept în acest sens, derivă din:  1. Strategia FRONTEX privind drepturile fundamentale la frontieră.  2. Recomandările Agenției pentru Drepturi fundamentale a U.E ,,Controale la frontiere și drepturile fundamentale la frontierele terestre externe, la compartimentul: frontiere.  Astfel, Strategia prenotată este bazată pe 5 principii directoare, după cum urmează:   1. tratarea fiecărei persoane cu demnitate; 2. grupuri vulnerabile (minori, femei însărcinate, solicitanți de azil, victimele criminalității; 3. respectarea proporționalității și necesității la utilizarea forței; 4. garanții la reținerea persoanelor la frontiera de stat; 5. protecția datelor cu caracter personal.   Prin urmare, proiectul prevede reglementări privind: interzicerea discriminării, drepturile minorilor și persoanelor vulnerabile, drepturile străinilor care nu întrunesc condițiile de intrare în R.M., respectarea proporționalității și necesității la utilizarea forței, dreptul la informare, responsabilitățile autorităților publice pentru asigurarea respectării drepturilor fundamentale, instituirea centrelor de comandă – norme, care prin prisma conținutului, reflectă principiile directoare expuse.  Mai mult, este de menționat că, conceptul de ,,drepturi fundamentale la frontieră” reprezintă un concept nou și pentru care pledează, începând cu rapoartele anului 2022, Agenția pentru Drepturi fundamentale a U.E.  Or, sub aspect comparativ, făcând o analiză a cadrului normativ ce reglementează frontiera de stat a statelor U.E – se constată lipsa includerii unor prevederi în acest sens, factor ce are un impact pozitiv asupra cadrului legal al Republicii Moldova, în contextul alinierii la acquis-ul UE, în calitate de stat candidat pentru aderare la UE.  **2)** Asigurarea echilibrului dintre securitatea statului și garantarea drepturilor fundamentale, în mod deosebit, dreptul la azil. Or, actualmente se constată un dezechilibru între cele 2 aspecte menționate, generându-se tot mai multe riscuri în adresa securității frontaliere.  La caz, enunțăm despre relevanța perceperii și aplicării corecte a principiului nereturnării, elucidat înConvenția de la Geneva privind statutul refugiaților, cese referă la obligaţia statelor de a nu returna un refugiat la „frontierele teritoriilor unde viaţa sau libertatea acestuia ar fi ameninţată pe motive de rasă, religie, naţionalitate, apartenenţă la un anumit grup social sau opinii politice” – realitatea și datele statistice demonstrând contrariul celor menționate.  Or, urmează a se face o distincție clară între temeiul, *de jure*, care stă la baza dreptului de a solicita azil, și anume dacă persoana poate fi supusă riscului real de a fi persecutată și motivele, *de facto* invocate de către solicitanți.  În sensul celor expuse, este indispensabil a se ține cont și de următoarele:  **1)** Constatările Curții Europene a Drepturilor Omului, care a abordat o serie de cazuri ce implică controalele la frontieră, statuând că:,,trebuie stabilit un echilibru între drepturile individuale şi dreptul statului de a efectua procedurile necesare la frontierele sale și a securității statului”(ex:cazul El Morsli contra Franţa din 04.03.2008, cazul Phull contra Franţa din 11.01.2005).  **2)** prezumția riscurilor în adresa securității statului și necesitarea prevenirii acestora prin regularizarea filtrelor de securitate.  În acest sens, remarcăm că, urmare celor menționate supra, cu certitudine, se conturează abuzul vădit al persoanelor ce, odată fiindu-le refuzată intrarea în Republica Moldova, în mod imediat/după o perioadă de aflare în zona de așteptare în aeroport solicită azil – aceștia în eventualitate putând fi calificați ca potențiali migranți ilegali.  Sistemul curent de azil permite potenţialilor migranţi ilegali să facă abuz de oportunităţile de obţinere a statutului de refugiat, iar aceasta contribuie la creşterea ratelor de migraţie nereglementată şi necontrolată, ceea ce creează un număr de ameninţări pentru securitatea populaţiei şi statului.  În sensul celor menționate, este important de ținut cont de faptul că, Polița de Frontieră acționează și pledează pentru efectuarea misiunii sale pentru și în favoarea persoanelor ce traversează frontiera de stat, garantând și respectând drepturile fundamentale ale persoanelor, în mod deosebit, principiul interesului superior al copilului, nereturnarea, nediscriminarea, dreptul la azil, demnitatea umană, etc. – fapt din care decurge necesitatea sesizării problematicii invocate și întreprinderea măsurilor corespunzătoare pentru organizarea procedurilor pentru a garanta drepturile enumerate – la caz, proiectul actului normativ incluzând soluții normative, prin amendarea normei ce se referă la condițiile specifice de control al străinilor.  ***3. Alinierea la prevederile Codului frontierelor Schengen***  **1)** ,,Verificarea sistematică a bazelor de date relevante la frontierele externe”. În anul 2017 Codul Frontierelor Schengen a introdus prevederea expusă supra. În acest sens, este imperioasă reglementarea normativă a prelucrării amprentelor digitale la controlul la frontieră.  Astfel, este de menționat că, Legea nr. 215/2011 conține o singură mențiune la norma privind **efectuarea** controlului la trecerea frontierei care face referință la faptul că, identificarea biometrică a cetăţenilor Republicii Moldova care pleacă în statele membre ale UE se efectuează în baza datelor electronice ce se conţin în paşapoarte.  Prin urmare, constatăm ca fiind insuficientă reglementarea expusă, astfel în proiectul legii fiind operate următoarele amendamente:  1) colectarea și păstrarea datelor biometrice la înregistrarea persoanelor care au trecut frontiera de stat sau procedura de identificare;  2) asigurarea de către Poliția de Frontieră că la prelucrarea amprentelor străinilor, solicitanți a unei forme de protecție internațională, precum și reținuți la frontieră conform cadrului normativ, la solicitarea acestora, sunt informați cu privire la drepturile a cunoaște despre scopul prelucrării datelor biometrice, precum și dreptul de acces, la rectificare și ștergere și la o bună administrare a acestora.  La caz este de menționat că, norma prenotată reflectă:  1) Recomandarea din Raportul Agenției Europene pentru drepturile omului privind drepturile fundamentale (2021) - pct. 6.5. care stipulează expres că, instituțiile, agențiile și statele membre ale UE ar trebui să continue demersurile de creștere a gradului de conștientizare privind garanțiile de protejare a drepturilor fundamentale introduse în sistemele informatice la scară largă și în mecanismele de interoperabilitate a acestora. Autoritățile competent ar trebui să aibă resurse suficiente pentru a veni în sprijinul persoanelor care doresc să își exercite dreptul la accesarea, corectarea și ștergerea datelor proprii.  2) legislația UE aplicabilă privind dreptul la informare atunci când se prelucrează date biometrice, și anume:  a) dreptul la informare – art. 12 din Regulamentul general 2016/679 al Parlamentului European și al Consiliului privind protecția datelor (în continuare -RGPD);  b) dreptul de acces – art. 8 alin. (2) din Carta drepturilor fundamentale a Uniunii Europene (în continuare – Cartă) și art. 15 din RGPD;  c) dreptul la rectificare și la ștergere – art. 8 alin. (2) din Cartă și art. 16, 17 din RGPD;  d) dreptul la o bună administrare – principiul general al dreptului UE.  Toate cele enumerate supra, înglobează – recomandările Ghidului pentru autorități la prelevarea amprentelor (2021), emis de Agenția Europeană pentru drepturile omului.  **2)** Alinierea la prevederile Codului frontierelor Schengen și Recomandarea Comisiei Europene de instituire a ,,Manualului practic pentru polițiștii de frontieră” (2022) (în continuare – Recomandare).  a) transpunerea art. 9 din Codul Frontierelor Schengen – mecanismul de aplicare a relaxării controalelor la trecerea frontierei , după cum urmează:  **-** aplicarea relaxării controalelor pentru toate grupurile de călători sau pentru anumite grupuri;  **-** în caz de relaxare a controalelor, pentru acele categorii de persoane în cazul cărora verificările la frontieră nu fac obiectul unor relaxări, posibilitatea organizării controlului la trecerea frontierei, în afara punctelor de trecere.  **b)** Solicitanții de azil/protecție internațională - pct. 12.2 din Recomandare, care stabilește că, tuturor resortisanților unei țări terțe care își exprimă dorința de a solicita azil/protecție internațională la frontieră, trebuie să li se ofere oportunitatea de a depune cererea în cel mai scurt timp posibil.  Reieșind din recomandarea precizată, în proiectul legii a fost inclusă norma care stabilește că,Inspectoratul General pentru Migrație la controlul frontierei de stat cooperează cu Poliția de Frontieră în procesul asigurării drepturilor fundamentale străinilor care necesită sau care solicită o formă de protecție internațională în modul stabilit de cadrul normativ, și care concomitent transpune conceptul de management integrat al frontierei de stat.  **3)** Alinierea la prevederile Codului frontierelor Schengen și la Orientările operaționale pentru gestionarea frontierelor externe în vederea facilitării trecerii frontierelor dintre Ucraina și UE (2022).  La caz, se face referință la un set măsuri de facilitare a controalelor la frontiere care sunt în temeiul normelor Schengen, asigurând totodată nivelul necesar al verificărilor la frontiere.  Astfel, proiectul legii prevede o Secțiune nouă - ,,Situații la frontiera de stat care necesită intervenții urgente”, care stipulează, sub aspect de noutate, normele:  a) derogări de la îndeplinirea condițiilor de intrare pentru resortisanții țărilor terțe – temei art. 6 alin. (5) Codul Frontierelor Schengen;  b) trecerea frontierei în afara punctelor de trecere – temei art. 5 alin. (2) lit. b) și art. 9 din Codul Frontierelor Schengen;  c) crearea unor culoare pentru sprijinul de urgență.  **3. Dezvoltarea conceptului de management integrat al frontierei de stat**  La aspectul dat, este de menționat că, deși, la nivel național, este instituit Consiliul Național pentru Managementul Integrat al Frontierei de Stat și adoptat Programul de management integrat al frontierei de stat pentru anii 2022-2025, aprobat prin Hotărârea Guvernului nr. 792/2022, constatăm ca fiind insuficiente.  La caz, proiectul legii, în calitate de element nou, prevede un Capitol ce transpune conceptul de management integrat al frontierei de stat și instrumente normative de interacțiune a autorităților pentru gestionarea integrată a frontierei. Or, la capitolul interacțiunii între autorități, în mod deosebit, pe parcursul anului 2022, în contextul gestionării situației de criză generate de războiul din statul limitrof, s-au conturat multiple deficiențe.  Drept rezultat, capitolul expus, prevede norme ce reglementează cooperarea cu autorități implicate în sistemul de management integrat al frontierei de stat precum: Serviciul de Informații și Securitate, Inspectoratul General pentru Migrație, Ministerul Afacerilor Externe și Integrării Europene, Ministerul Muncii și Protecției Sociale, precum și autoritățile publice locale  **4**. **Preluarea bunelor practici ale statelor U.E**  **a)** Experiența Poloniei privind obligațiile transportatorilor - obligațiile specifice ale transportatorilor și răspunderea juridică - în contextul generării riscurilor privind instituirea canalelor de migrație ilegală.  Respectiv, actualmente, Legea nr. 215/2011 prevede o singură reglementare, la capitolul enunțat, privind obligația transportatorilor de transmitere către Poliția de Frontieră a informațiilor privind pasagerii pe care urmează să-i transporte, precum și lista personalului care deservește ruta. Suplimentar, Legea nr. 200/2010 privind regimul străinilor în Republica Moldova, menționează despre prohibiția aducerii de către transportator a străinilor care nu îndeplinesc condițiile privind:  1) posedarea unui document de călătorie valabil, recunoscut sau acceptat de Republica Moldova, dacă prin tratatele internaţionale la care Republica Moldova este parte nu se prevede altfel;  2) posedare vizei, acordate în condiţiile legii sau, după caz, permisului de şedere valabil ori buletinului de identitate pentru refugiaţi sau pentru beneficiarii de protecţie umanitară, ori confirmare a dreptului de aflare pe teritoriul Republicii Moldova, dacă prin tratatele internaţionale la care Republica Moldova este parte nu s-a stabilit altfel;  Drept consecință, prin prisma dezideratului minimizării și evitării riscurilor privind instituirea canalelor de migrație ilegală, proiectul legii prevede soluția juridică ce reflectă obligațiile transportatorului în cazurile de emitere a deciziei privind refuzul intrării în privința străinului.  b) Practica României de eliminare a interdicțiilor și de facilitare a accesului în zona de frontieră;   1. Practica Lituaniei privind interzicerea construcțiilor în fâșia de protecție, cu excepția celor indispensabile pentru exercitarea atribuțiilor funcționale de către autoritatea de frontieră; 2. Practica Lituaniei privind verificarea în exercitarea atribuțiilor de serviciu de către autoritatea de frontieră, în zona de frontieră a actelor de identitate a persoanelor. |
| **5. Fundamentarea economico-financiară** |
| Proiectul legii cu privire la frontiera de stat nu are impact asupra bugetului public național și nu presupune cheltuieli bugetare suplimentare și se va realiza în limitele alocațiilor bugetare. |
| **6. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare va genera ca consecință necesitatea amendării Hotărârii Guvernului nr. 297/2017 pentru implementarea Legii cu privire la frontiera de stat a Republicii Moldova. |
| **7. Avizarea și consultarea publică a proiectului** |
|  |
| **8. Constatările expertizei anticorupție** |
| Proiectul va fi supus expertizei anticorupție de către Centrul Național Anticorupție în conformitate cu art. 35 din Legea nr. 100/ 2017 cu privire la actele normative. |
| **9. Constatările expertizei juridice** |
| Proiectul va fi supus expertizei juridice de către Ministerul Justiției în conformitate cu art. 37 din Legea nr. 100/ 2017 cu privire la actele normative |

**Secretar de Stat Jana COSTACHI**